గుర్రాలు కిందపడ్డాయని విధ్వంసం చేశారు.. - Punters go on the rampage at Bangalore turf club - EENADU
గుర్రాలు కిందపడ్డాయని విధ్వంసం చేశారు..
బెంగళూరు: రేసు గుర్రాలు అదుపుతప్పి కింద పడిపోవడంతో బెంగళూరు టర్ఫ్‌ క్లబ్‌లో కొందరు పంటర్లు (పందెం రాయుళ్లు) విధ్వంసం సృష్టించారు. తాము పందెం కాసిన నగదును తిరిగి చెల్లించాలని అక్కడి ఫర్నిచర్‌, టీవీ, క్యాబిన్‌ను నాశనం చేశారు. శుక్రవారం సాయంత్రం చోటు చేసుకున్న ఈ ఘటనతో శీతకాలం రేసులన్నీ నిలిపివేశామని టర్ఫ్‌ మేనేజర్‌ ఒకరు తెలిపారు.
రేసులో పరుగెడుతున్న ఓ గుర్రం హఠాత్తుగా అదుపుతప్పి కిందపడటంతో కాలు విరిగింది. ఆ వెనకాల వస్తున్న మరో రెండు గుర్రాలు గాయపడ్డ గుర్రాన్ని ఢీకొని కిందపడ్డాయి. ఫలితంగా ముగ్గురు జాకీలు కిందపడ్డారని పోలీసులు తెలిపారు. ఈ ఘటనతో ఒక్కసారిగా ఆగ్రహం చెందిన పంటర్లు తమ డబ్బులు తిరిగి చెల్లించాలని ఆందోళన చేశారన్నారు. క్యాబిన్‌, ఫర్నిచర్‌ టీవీ సెట్లను విరగొట్టి విధ్వంసం సృష్టించారని వెల్లడించారు. ఆస్తులను ధ్వంసం చేసిన వారిపై ఐపీసీ సెక్షన్‌ కింద కేసు పెట్టామన్నారు.
gurraalu kindapaddaayani vidhvamsam chesaru.. - Punters go on the rampage at Bangalore turf club - EENADU
gurraalu kindapaddaayani vidhvamsam chesaru..
bengaluru: resu gurraalu aduputappi kinda padipovadamtho bengaluru turfe clublo kondaru pantarlu (pandem raayullu) vidhvamsam srushtinchaaru. taamu pandem kaasina nagadunu tirigi chellinchaalani akkadi farnicher, tv, cabineenu naasanam chesaru. sukravaaram saayantram chotu chesukunna ee ghatanatho sheethaalam resulanni nilipivesamani turfe manejare okaru telipaaru.
resulo parugedutunna oo gurram hataattugaa aduputappi kindapadatamto kaalu virigindi. aa venakaala vastunna maro rendu gurraalu gayapadda gurranni dheekoni kindapaddaayi. phalitamgaa mugguru jaakeelu kindapaddaarani poliisulu telipaaru. ee ghatanatho okkasariga aagraham chendina pantarlu tama dabbulu tirigi chellinchaalani aandolana chesaarannaaru. cabine, farnicher tv setlanu viragotti vidhvamsam srushtinchaarani velladinchaaru. aastulanu dhwamsam chesina vaaripai ipc section kinda kesu pettaamannaaru.